Държавен вестник, бр. 99, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  99
(2) Схемата за доставка на мляко и млечни 
продукти на учениците в учебните заведе­
ния по ал. 1 се финансира от Европейския 
фонд за гарантиране на земеделието и от 
държавния бюджет под формата на нацио­
нална помощ съгласно чл. 102 от Регламент 
(ЕО) № 1234/2007.
(3) Условията и редът за прилагане на 
схемата за доставка на мляко и млечни про­
дукти на учениците в учебните заведения се 
определят с наредба на Министерския съвет.“
§ 43. В чл. 56 се правят следните изме­
нения:
1. В ал. 1 думите „Разплащателната аген­
ция подпомага“ се заменят с „Държавен 
фонд „Земеделие“ предоставя финансова 
помощ по“.
2. В ал. 2 думите „Национална програма“ 
се заменят с „Националните програми“.
3. В ал. 3 думата „наредба“ се заменя с 
„наредби“, а думите „Националната програ­
ма“ се заменят с „Националните програми“.
§ 44. В чл. 57 се правят следните изме­
нения и допълнения:
1. В ал. 1 в текста преди т. 1 след думата 
„сектор“ се добавя „за периода 2009 – 2013 г.“.
2. В ал. 2 думите „по Националната про­
грама за подпомагане на лозаро-винарския 
сектор се предоставя до 2014“ се заменят със 
„за мерките по ал. 1 се предоставя до 2013“.
3. Създават се ал. 4 и 5:
„(4) По Националната програма за под­
помагане на лозаро-винарския сектор за 
периода 2014 – 2018 г. финансова помощ се 
предоставя за следните мерки:
1. преструктуриране и конверсия на лозя 
със следните дейности:
а) конверсия на сортовия състав на на­
саждението със сортове, класифицирани за 
съответните лозарски райони на страната;
б) преструктуриране на лозята;
в) подобряване на техниките за управле­
ние на лозята;
г) обезщетение на производителите за 
загубата на доход за период до три години 
чрез разрешение за едновременно отглеж­
дане на стари и нови лозови насаждения 
или парично обезщетение с изключение на 
дейностите по буква „в“; 
2. популяризиране на пазарите на трети 
държави на вина със защитено наименование 
за произход (ЗНП), защитено географско 
указание (ЗГУ) или за сортови вина без 
ЗНП/ЗГУ;
3. събиране на реколтата на зелено чрез 
пълно отстраняване на зелени, все още не-
узрели гроздове;
4. инвестиции за производство на лоза­
ро-винарски продукти по приложение № 1 
от Закона за виното и спиртните напитки.
(5) Финансовата помощ за мерките по 
ал. 4 се предоставя до 2018 финансова година 
съгласно бюджет за програми за подпома­
гане от Европейския фонд за гарантиране 
на земеделието.“
§ 45. В чл. 58 се правят следните изме­
нения и допълнения:
1. В ал. 1 думите „т. 1 и 3 и ал. 3“ се за­
менят с „т. 1 и 3, ал. 3 и ал. 4, т. 1, 3 и 4“, а 
думите „които са регистрирани“ се заменят 
с „вписани в лозарския регистър“.
2. Алинея 2 се изменя така:
„(2) Финансова помощ по чл. 57, ал. 1, 
т. 2 и ал. 4, т. 2 могат да получат търговски 
дружества, професионални организации, 
организации на производители и междуп­
рофесионални организации по смисъла на 
Закона за виното и спиртните напитки и 
държавни органи и институции, чиято дей­
ност е свързана с насърчаване на бизнеса.“ 
3. Създава се ал. 5:
„(5) Не подлежат на финансиране по 
чл. 57, ал. 4, т. 1 следните дейности:
1. презасаждане на лозарски парцел със 
същия винен сорт в съответствие със същата 
система за култивиране, представляващо 
обичайно обновление на лозята, които са 
приключили естествения си жизнен цикъл;
2. защита от щети, нанесени от диви 
животни, чрез изграждане на огради или 
с активна защита, която включва човешки 
звуци; 
3. защита от щети, нанесени от птици, 
чрез покриване на лозовите насаждения с 
предпазни мрежи, закупуване на машини за 
плашене на птици или с активна защита, 
която включва човешки звуци; 
4. защита от градушка чрез покриване на 
лозовите насаждения с предпазни мрежи;
5. изграждане на прегради/стени срещу 
вятър;
6. изграждане на пътища в рамките на 
лозовото насаждение или които водят до него;
7. подмладяване на лозовите насаждения 
и попълване на празни места от пропад­
нали растения с нов посадъчен материал 
(подсаждане);
8. смяна на формировката от един вид 
в същия в зависимост от височината на 
стъблото – нискостъблени, средностъблени 
и високостъблени.“
§ 46. В чл. 58а се правят следните изме­
нения и допълнения:
1. В ал. 2 думите „свине и говеда“ се 
заменят с „говеда, свине и овце“.
2. Създава се ал. 5:
„(5) В Министерството на земеделието и 
храните се поддържа регистър на кланиците, 
извършващи задължителна класификация,